**Ministru kabineta rīkojuma projekta**

**„Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” (turpmāk – Projekts) sagatavots, lai, pamatojoties uz Latvijas valsts simtgades pasākumu plānā 2017. – 2021.gadam (turpmāk – Plāns) ietverto pasākumu īstenotāju sniegto informāciju, precizētu informāciju par Plānā iekļautajiem pasākumiem un precizētu finansējuma sadalījumu, nemainot kopējo finansējuma apmēru, kā arī veiktu izmaiņas atbilstoši Ministru kabineta 2019.gada 15.oktobra noteikumiem Nr.482 „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām””. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas valsts simtgades svētku sagatavošana un īstenošana norit atbilstoši Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 13.decembra rīkojums Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” (turpmāk – Rīkojums) nosaka Plāna īstenošanai piešķirtā finansējuma sadalījumu ministrijām un citām centrālajām valsts iestādēm, kā arī paredz nosacījumus, kādi jāievēro, veicot izmaiņas finansējuma sadalījumā, un nosaka pārskatu par finansējuma izlietojumu sniegšanas kārtību.Kultūras ministrija ir apkopojusi Plāna īstenošanā iesaistīto ministriju, citu centrālo valsts iestāžu un pašvaldību sniegto informāciju par nepieciešamajām izmaiņām Plānā un ir sagatavojusi attiecīgu Projektu. Izmaiņas veiktas esošo finanšu līdzekļu ietvaros un neparedz papildu finanšu līdzekļu pieprasījumus.Plānā ietverto pasākumu īstenošanas gaitā ir radusies nepieciešamība precizēt finansējuma sadalījumu starp atsevišķiem Plānā iekļautajiem projektiem, nepalielinot kopējo Rīkojumā paredzēto finansējuma apmēru un, pamatojoties uz Ministru kabineta 2020.gada 27.marta rīkojumu Nr.133 „Par apropriācijas pārdali” un Finanšu ministrijas 2020.gada 31.marta rīkojumu Nr.106 „Par apropriācijas pārdali”, 2020.gadā samazināt finansējumu Latvijas Nacionālās bibliotēkas pasākumiem un Latvijas valsts simtgades biroja kapacitātes izdevumiem, 2020.gadā pārdalīt finansējumu starp Ārlietu ministrijas 24. un 30.pasākumu, nemainot kopējo finansējuma apmēru, 2020. un 2021.gadā pārdalīt finansējumu starp Kultūras ministrijas īstenotajiem pasākumiem – 52., 53. un 56.pasākums, finansējumu novirzot notikumiem, kas veltīti Latvijas valstiskuma nostiprināšanas gadadienām un valsts simtgades uzsākto iniciatīvu pēctecībai, tāpat precizējot paskaidrojošās indikatīvo izdevumu tāmes valsts sabiedrības ar ierobežotu atbildību  „Dailes teātris”, valsts sabiedrības ar ierobežotu atbildību „Latvijas Nacionālais simfoniskais orķestris”, Latvijas Nacionālās bibliotēkas, Cēsu novada pašvaldības, Ārlietu ministrijas un Latvijas valsts simtgades biroja īstenotajiem pasākumiem, kā arī precizējot aprakstus 55. un 108.pasākumam.Projekts papildus paredz veikt izmaiņas Rīkojuma 2.pielikumā apstiprinātajā pārskata veidlapā par Plāna īstenošanai piešķirtā valsts budžeta finansējuma izlietojumu iepriekšējā kalendāra gadā atbilstoši Ministru kabineta 2019.gada 15.oktobra noteikumiem Nr.482 „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām””. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika virzīts izskatīšanai saskaņā ar Ministru kabineta 2015.gada 5.februāra rīkojumu Nr.63 „Par Latvijas Republikas simtgades rīcības komiteju” izveidotajā Latvijas valsts simtgades rīcības komitejā, kuras sastāvā ir iekļauti pārstāvji no Labklājības ministrijas, Izglītības un zinātnes ministrijas, Zemkopības ministrijas, Iekšlietu ministrijas, Ekonomikas ministrijas, Ārlietu ministrijas, Aizsardzības ministrijas, Finanšu ministrijas, Satiksmes ministrijas, Veselības ministrijas, Tieslietu ministrijas, Vides aizsardzības un reģionālās attīstības ministrijas, Kultūras ministrijas, Valsts prezidenta kancelejas, Saeimas Administrācijas, Valsts kancelejas, Ministru prezidenta biroja, Rīgas domes, Latvijas Brīvo arodbiedrību savienības, Latvijas Lielo pilsētu asociācijas, Latvijas Darba devēju konfederācijas, Latvijas Pašvaldību savienības, Pasaules brīvo latviešu apvienības pārstāvniecības, Nacionālās elektronisko plašsaziņas līdzekļu padomes, Latvijas Tirdzniecības un rūpniecības kameras.  |
| 2. | Sabiedrības līdzdalība projekta izstrādē | Projekts izskatīts Latvijas valsts simtgades rīcības komitejas 2020.gada 27.jūlija sēdē (elektroniskā saskaņošanā un attālināti, izmantojot videokonferences iespējas).  |
| 3. | Sabiedrības līdzdalības rezultāti | Latvijas valsts simtgades rīcības komiteja 2020.gada 27.jūlija attālinātajā sēdē atbalstīja Projekta turpmāku virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Tormane 67330323

Ilze.Tormane@km.gov.lv